Waray-Waray News: "Typhoon and Flood Awareness Week" igindeklarar
Manila (June 15) -- Igin palusad ni Presidente Gloria Macapagal Arroyo an Prokalamasyon No. 1296 naghihidabi nga an ikatulo nga simana han Hunyo in "Typhoon and Flood Awareness Week" agud masiguro an katalwasan han publiko tikang han danyos hin bagyo ug babaha.
Sumala kan Executive Secretary Eduardo Ermita, an proklamasyon in pinirmahan niyan han Hunyo a-12 sugad nga nakapatik ha Batakan Balaud, section 16, article 2 nga nagsasaysay han kanan goberno paghatag proteksyon ha mga tawo.
Sumala pa daw kan Ermita, ginsasagda han proklamasyon an PAG-ASA nga maghatag hin mga programa sugad nga makakahatag kaandaman ug impormasyon ngan makakaiban man han kanan tawo pagkure oras hin kalamidad.
Labot hine, ginkikilala daw han proklamasyon 1296 nga an nasud Pilipinas in saboy maagian hin mga natural nga kalamidad bisan pa an mga disgrasya nga resulta han kanan tawo ka waray pag-igol han mga natural nga rekorso nga hatag han kalangitan.
Tungod hine, ginlalauman nga an PAG-ASA in makikig-usa ha mga taga Philippine Science Journalists Association Inc. ug iba pa nga mga ahensiya ug pribado nga sector. (PIA-Eastern Samar) [top]
eng_Latn war_Latn war_Latn war_Latn war_Latn war_Latn